Erhvervsstyrelsip Kalaallit Nunaannut atatillugu piginnittunik nalunaarsuillunilu avammut saqqummiussisinnaanera pillugit nalunaarut

§ 12, imm. 1 aamma 2, § 55, imm. 3, § 56, imm. 2,3. pkt., § 57 a, imm. 9, aamma § 367, imm. 4 naapertorlugit, aktie- aamma piginneqatigiiffiit pillugit (piginneqatigiiffinnut inatsit), kunngip peqqussutaatigut nr. 486, 14. maj 2018-mik Kalaallit Nunaannut atuutsilersinneqartoq, kingorna allanngortinneqartoq kunngip peqqussutaatigut nr. 2624, 28. december 2021, § 21 a, imm. 8, sulliviit inuussutissarsiutitut ingerlatat ilaat pillugit inatsimmi, kunngip peqqussutaanik nr. 622, 23. juni 2008-mik Kalaallit Nunaannut atuutsilersinneqartumi, kingornalu kunngip peqqussutaatigut nr. 2625, 28. december 2021, § 21 a, imm. 8-kkut allanngortinneqartumi, sulliviit inuussutissarsiutitut ingerlatat ilaat pillugit inatsimmi, kunngip peqqussutaanik nr. 485, 14. maj 2018 atorlugu Kalaallit Nunannut atuutsilersinneqartumik, kingornalu kunngip peqqussutaatigut nr. 2626, 28. december 2021-kkut allanngortinneqartumi, aningaasaateqarfiit aamma peqatigiiffiit ilaat pillugit inatsisimmi, kunngip peqqussutaatigut nr. 838, 14. august 2012, kingorna kunngip peqqussutaatigut nr. XXX, YYY 2022 allanngortinneqartumi, § 3 a, imm. 8, aamma § 48 a, imm. 8, aningaasaateqarfiit aamma peqatigiiffiit ilaat pillugit inatsisimmi, kunngip peqqussutaatigut nr. 917, 15. december 1998-ikkut Kalaallit Nunaannut atuutilersinneqartumi, kingornalu kunngip peqqussutaatigut nr. 2460, 14. december 2021 allanngortinneqartumi, aningaasarsianik malunnarunnaarsaaneq aamma peqqarniisaarniarnermut aningaasalersuineq pitsaaliorniarlugit pineqaatissiissutit pillugit inatsit (aningaasarsianik malunnarunnaarsaaneq pillugu inatsit), kunngip peqqussutaatigut nr. 956, 17. maj 2021-meersukkut Kalaallit Nunaannut atuutilersinneqartoq, kingornalu kunngip peqqussutaatigut nr. 2627, 28. december 2021-kkut allanngortinneqartukkut ima allannguisoqassaaq:

Kapitali 1

*Piginneqatigiiffinnut inatsimmut attuumassuteqartumik piginneqatigiiffinni piginnittuusut pillugit paasissutissiisarneq, kunngip peqqussutaatigut Kalaallit Nunaanuttr atuuttussanngortinneqartoq*

*Inatsisit malillugit piginnittuusut*

*Piginneqatigiiffimmut aningaasaliisumut annertuunik aningaasanik inissisimasoqarnera pillugu ilisimatitsissuteqarneq*

**§ 1.** Piginneqatigiiffinnut inatsimmi kunngip peqqussutaatigut Kalaallit Nunaannut atuuttussan-ngortinneqartumi § 55, imm. 1 tunngavigalugu, kiukkulluunniit piginneqatigiiffimmi aningaasaliisumi piginneqataasuusut, piginneqatigiiffimmut annertuunik aningaasanik inissisimasuuteqarnertik pillugu ilisimatitsissuteqassapput.

Ilisimatitsissuteqarneq piginneqatigiiffimmut kingusinnerpaamik pissaaq piginneqatigiiffinnut inatsimmi kunngip peqqussutaatigut Kalallalit Nunaannut atuuttussanngortitaasumi § 55, imm. 1-imi killiliussaasut qaangerneqarsimatillugit sapaatit akunneri marluk qaangiutsinnagit, killiliussat anguneqarsimappata imal. anguneqarunnaarsinneqarpata. Paasissutissiissutaasut piginnittutut allattuiffimmi allanneqassapput.

*Imm. 2.* Aningaasanik piginnittuusup piginneqatigiiffimmut ilisimatitsissutaani allanneqassapput piginneqatigiiffinnut inatsimmi § 56-imi imm. 2-mi, kunngip peqqussutaatigut atuuttussanngortitsissutaasumi, allassimasut.

*Aningaasanik inissisimasuutit annertuut nalunaarsornissaat*

**§ 2.** piginneqatigiiffimmik aningaasaliisumik pilersitsinermi kingusinnerpaamik tamatuma Erhvervsstyrelsip it-a aqqutigalugu nalunaarsorneqaranut ilutigitillugu piginneqatigiiffiup piginnittorisai annertuunik aningaasaliisimasut, tak. § 1, imm. 1, nalunaarsorneqassapput imal. nalunaarutigineqassalluni piginneqataasut arlaannaataluunniit annertuunik piginneqataassuseqalerluni aningaasaliisimanngitsoq.

*Imm. 2.* Piginneqatigiiffik aningaasaliiffigineqartoq aamma sapinngisamik piaarnerpaamik Imm. 1-imut attuumassuteqartumik paasissutissiissutaasunik allannguutinik nalunaarsuissaaq, ilanngullugit § 1, imm. 1-imi killiliussaasut, nalunaarutigalugu taaneqartut anguneqarsimanersut imal. taamaattoqarunnaarsimanersoq.

*Imm. 3.* Piginneqatigiiffiup aningaasaliiffiusup paasiguniuk piginnittoqarnani, annertuunik piginneqa-taasuullutik aningaasallisimasunik peqarunnaarsimallini, taava tamanna sapinngisamik sukkanerpaamik Erhvervsstyrelsip qarasaasiakkut toqqortuiffianut nalunaarsortitsissaaq.

Kapitali 2

*Piginneqataasunik minnernik nalunaarsuineq*

**§ 3.** Piginneqatigiiffimmi ataatsimik amerlanerusunilluunniit piginneqataassutinik peqartoqarpat, katillutik piginneqataasutut taasissutit 5 %-iisa ataani aleqartunik peqartunik imal. tamakkiisumik aningaasaliis-sutaasimasut iluani 5%-inik ikinnerusunik peqartunik, taava piginneqataassutinik pissarsinerup kingorna ki- gusinnerpaamik sapaatit akunneri 4-at qaangiunnerini Erhvervsstyrelsip qarasaasiarfimmigut nalunaarsuiffiani nalunaarsortissavai, takuulli piginneqatigiiffinnut inatsimmi § 57 a, imm. 4, kunngip peqqussutaa aqqutigalufgu Kalaallit Nunaannut atuuttunngortitaasoq.

*Imm. 2.* Imm. 1-imi nalunaarsuinermi ilisimatitsissutigineqassapput piinneqatigiiffinnut inatsimmi kunngip peqqussutaatigut Kalaallit Nunaannut atuuttunngortinneqartumi § 57 a, imm. 2 allassimasut malillugit.

*Imm. 3.* Piginneqataassutsit iluini ataaseq arlaqartulluunniit imm. 1-imi allassimasut malillugit nalunaarsorneqartut allanut ingerlatinneqarpata, tigusineq Erhvervsstyrelsip qarasaasiatigut ingerlatsiviani kingusinnerpaamik sapaatit akunnerit 5-it qaangiunnerini tamanna nalunaarsorneqassaaq, ersersillugu tunniussisup piginneqataassutsit pigisani pigiunnaarsimagai tassanilu ulloq tunniussiviusoq ilanngulugu nalunaarsorneqassaaq, takukkilli piginneqatigiiffinnut inatsimmi kunngip peqqussusiineratigut Kalaallit Nunaannut atuutsinneqalersumi § 57 a, imm. 4-mi allanneqarsimasut.

Kapitali 3

*Piginnittuuissut*

**§ 4.** Piginneqatigiiffiit taakkulu ataanni piginneqatigiiffiit aningaaserinermut inatsisip ataani, kunngip peqqussutaa naapertorlugu Kalaallit Nunaannut atuutsitsilerneq tunngavigalugu, suliaqartut piginnittuuissut pillugit paasissutissanik piniassapput, ilanngullugit pineqartut taakku piginnaatitaaffii, tak. Piginneqatigiiffinnut inatsimmi § 58 a, imm. 1, kunngip peqqussutaatigut Kalallit Nunaannut atuuttussanngortitaasumi.

*Imm. 2.* Piginnaatitaaffiit makkuusinnaapput:

1) Piginneqataassutsit, toqqaannartumik toqqaannartuunngitsumilluunniit pigineqartut, taakku ataanni aamma annertussusiusinnaasut, aammalu taamaattoqarpat ilaasinnaallutik piginneqataassutsit klasse suuneri.

2) Periarfissat allat atorlugit nakkutilliinerit.

**§ 5.** Piginneqatigiiffiup piginnittuuissut nalunaarsussavai aammalu paasissutissiissutigissallugit, piginnittuuissut Erhvervsstyrelsip qarasaasiatigut ingerlatsinerani qanoq inissisimaneri, tak. § 4, imm. 2. Kiisalu aamma nalunaarsorneqassapput piginnittuuissut ulloq suna piginnittuulersimanerat taamatullu pisoqarsimappat qaqugukkut piginnittuujunnaarsimanerat.

*Imm. 2.* inuk piginneqataassutsit ilaannik peqarpat, tamakkiisumik pigisat nalunaarsorneqassapput allallugit taakku taasinermi qanoq naleqarnerat qanorlu aningaasat tunuliaqutaasut annertussuseqarnerat. Pigisaqarnerni ilanngullugit naatsorsorneqassapput:

1) Pigisarisat annertussusii, taaseqataasinnaasoq suliffeqarfiuppat, taamallu aaliangeeqqataasinnaalluni.

2) Pigisarisat, piginnittuusumit sillimmasiunneqarsimasut, sillimmasiinermi tuliaqutaasoq taasisinnaasutut inissisimatinnagu aammalu taaseqataanissaminik atuiniartinnagu.

*Imm. 3.* Piginneqataassutsit suliffeqarfiit assigiinngitsut aqqutigalugit pigineqartarpata, tamanna paassissutissiissutitut nalunaarsorneqassaaq.

*Imm. 4.* Piginneqataasoq imal. tassani piginneqataavissut ersersinneqarsinnaanngippata, taava piginnittuuissutut allanneqassapput piginneqatigiiffiup qullersaa/qullersai. Kingusinnerusukkut Erhvervstyrelsimit nalunaarsugaatigineqartut pigisat iluini aqutsisut allannguuteqartillugit, piginnittuittut paasissutissiissutit pigineqartut allatut iliuuseqarnertaqanngitsumik nuunneqassapput.

*Imm. 5.* Piginneqatigiiffiup Erhvervsstyrelsimi qarasaasiatigut piginnittuuissunut atatillugu paasissutissaatigisai sapinngisamik nalunaarsorneqassapput, piginneqatigiiffimmit paasineqarpat kina piginnittuuissutut inissisimalersimasoq, taamatullu aaqqinneqassallutik paasissutissatut nalunaarsugaasut suulluunniit.

Kapitali 4

*Kunngip peqqussusiineratigut suliffeqarfiit ilaannut inatsisip iluani ittut piginnittuinik paasissutissiinerit*

*Inatsisit tunngavigalugit piginnittuusut*

*Piginneqataassutinik akisussaasuussutut assigiinngitsunik marlunnik tunngaveqarlutik ingerlasumut (Kommanditselskab) annertuumik piginnittuusoqarnerit pillugit ilisimatitsissuteqarneq*

**§ 6.** Piginneqatigiiffinnut inatsimmi kunngip peqqussutaatigut Kalaallit Nunaanni atuuttumi § 55 imm. 1-imi allassimasut tunngavigalugit, tak. § 15 f, suliffeqarfiit inuussutissarsiortutut ingerlanneqartut ilaat, kommanditselskabimi §2, Imm. 3, imm. 2 naapertorlugu Kalaallit Nunaanni kunngip peqqussutaatigut atuuttumi nalunaarsuinissamut pisussaaffeqartumi kommanditselskabimut annertuumik piginneqataassutsit pillugit ilisimatitsissuteqartussaavoq. Tamannalu pissaaq kingusinnerpaamik sapaatit akunneri marluk qaangiuppata, piginneqatigiiffinnut inatsimmi § 55, imm. 1-imi allassimasut naapertorlugit killiussaasut anguneqarneranit imal. taamaakkunnaarneranit.

*Imm. 2.* Piginnittuusup kommanditselsskabimut nalunaarutaani ilisimatitsissutigineqassapput, piginneqatigiiffinnut inatsimmi suliffeqarfiit ilaannut atuutsinneqartumik Kunngip peqqussuteqarneratigut Kalaallit Nunaanni atuuttumi § 56, imm. 2 -mi allassimasut naapertorlugit, tak. § 15 f.

*Annertuumik piginneqataassutsinik peqartoqarneranik nalunaarsuineq*

**§ 7.** Kalaallit Nunaanni kunngip peqqussuteqarneratigut atuuttumik § 2, imm. 3, 2. imm. malillugu suliffeqarfiit inuussutissarsiornermik ingerlataqartut ilaannut atuuttumik inatsisip piumasarisaanik nalunaarsuinermik pisussaaffigiligaasumik Kommanditselskabiliornermi, kingusinnerpaamik tamatuma piginneqatigiiffittut nalunaarutigineqarnerani piginneqatigiiffiup piginnittuisa akornanni annertuumik piginneqataassutsinik peqartut nalunaarsorneqassapput, tak. § 3, imm. 1, annertuumik piginneqataassutsinik peqartunik tunuliaqutaqannginneq.

*Imm. 2.*  Kommanditselskabillu sapinngisamik piaarnerpaamik paasissutissat pigineqartut iluini allannguutit nalunaarsussavai, tak. suliffeqarfiit inuussutissarsiornermik ingerlataqartut ilaannut atuuttumik inatsisit § 15, soorlu tamanna imm. 1-imi allassimasoq, ilanngullugit piginneqatigiiffinnut inatsimmi Kunngip peqqussutaatigut Kalaallit Nunaanni atuuttumi § 55, imm. 1-imi annertussutsisut killiliussaasut malillugit, tassani suliffeqarfiit ilaannut inatsit malillugu nalunaarutigalugit killiliussat anguneqarsimappata imal. taamaattoqarsimanera atorunnaarsimappat.

*Imm. 3.* Kommanditselskabimit malugineqarpat annertuunik piginneqataassutsinik peqartuerussimasoq, taava tamanna Erhvervsstyrelsip qarasaasiatigut ingerlatsiviatigut sukkanerpaamik nalunaarsorneqassaaq.

Kapitali 5

*Piginnittuuissut*

**§ 8.** Soqutigisaqaqatigiittut piginneqatigiiffiit, assigiinngitsunik pisussaaffiligaasunik piginnittullit aammalu suliffeqarfiit killilimmik akisussaaffigiligaasut suliffeqarfiup piginnittuiisa kikkuunerinik paasiniaassapput, ilanngullugit taakku qanoq piginnaatitaaffeqarnerat, tak. § 15 g, imm. 1 suliffeqarfiit inuussutissarsiornermik ingerlatsisut ilaannut piginnaatitaaffiit makkuusinnaasut:

1) Suliffeqarfinni toqqaannartumik toqqaannanngitsumilluunniit pigineqartuni piginneqataaneq.

2) Periarfissat allat atorlugit nakkutilliinerit.

**§ 9.** Suliffeqarfiup piginnittuuiissut kikkuuneri nalunaarsussavai paasissutissiissutigissallugillu Erhvervstyrelsip qarasaasiatigut ingerlatsiviani taakku qanoq ilusiligaasumik piginnittuunersut, tak. § 8, imm. 2. Piginnittuulernerup ullua uniffialu nalunaarsorneqassapput.

*Imm. 2.* Inuk piginneqataassutsinik peqarpat, piginneqataassutigisaasa tamakkiisumik annertussusiat, qanoq taasinermi naleqarnerat aningaasallu qassit tunuliaqutaanersut nalunaarsorneqassapput. Piginnittuunertut naliliinermi ilaapput:

1) Piginneqataanerup annertussusia, pineqartup aqutarisaanik taasisinnaatitaasoq suliffeqarfiuppat.

2) Piginneqataanerup annertussusia, pineqartup qularnaveeqqusiiffigisimasaa, pineqartoq immineq taaseqataasinnaanermik tigumminnittuuppat nalunaaruteqarlunili tamanna atorniarnagu.

*Imm. 3.* Piginneqataaneq ilusiligaasimappat suliffeqarfiit aqutarineqartut aqqutigalugit, taava tamanna nalunaarutigineqarluni nalunaarsorneqassaaq.

*Imm. 4.* Suliffeqarfik piginnittuuissunik paasissutissiisimanngippat imal. kikkuunerinik ilisimanninngippat, taava ulluinnarni aqutsisuusut piginnittuuissutut nalunaarsorneqassapput. Kingornatigut aqutsisoqarnikkut allannguutit, Erhvervsstyrelsimi qarasaasiatigut atorneqartuni pigineqartut, pineqartillugit suliffeqarfiit, inunnik kinaassusiligaasunik aqunneqartutut nalunaarsorneqarsimasut, allannguinermi immikkut iliuuseqarfigineqaratik piginnittuuissutut nuuinnarneqassapput. Soqutigisaqaqatigiittut ingerlatsiviit (interessentsselskaber) kommanditselskabillu, inunnik kinaassusiligaasunik Erhvervsstyrelsimi nalunaarsorneqarsimanngitsut, nalunaarsussavaat inuk inuilluunniit, piginnittuuissutut aqutsisuusut kikkuuneri.

*Imm. 5.* Suliffeqarfiup piginnittuuissut pillugit paasissutissat Erhvervsstyrelsip qarasaasiatut atugaanut nalunaarsortissavai, ilisimalerniariarlugu inuk piginnittuuissutut inissisimalersimasoq aammalu taamatut iliussalluni nalunaarsugaasunit allaannerusunik allatut pisoqartillugu.

Kapitali 6

*Aningaagsaateqarfinni Kunngip peqqussutaa tunngavigalugu Kalaallit Nunaannut atuutsitaasumi, aningaasaateqarfittut inuussutissarsiornermik tunngaveqarlutik ingerlasutut inatsisit ataani inissisimasut, piginnittaanik ilisimatitsissuteqarnerit.*

*Piginnittuuissut*

**§ 10.** Aningaasaateqarfiit inuussutissarsiornermik ingerlataqartut aningaasaateqarfiup piginnittuiinik paasiniaassapput tamatumalu ataani aamma ilanngullugit piginnittuuissut piginnaatitaaffii, tak. aningaasaateqarfiit inuussutissarsiornermik ingerlataqartuusunut inatsimmi Kunngip peqqussusiineratigut Kalaallit Nunaannut atuuttumi, § 21 a, imm. 1.

**§ 11.** Aningaasaateqarfiup piginnittuiit kikkuuneri nalunaarsussavai paasissutissiissutigalugu Erhvervsstyrelsimi piginnittuittut nalunaarsugaasut qanoq inissisimaneri, tak. aningaasaateqarfinnut inuussutissarsiornermik ingerlataqartunut inatsimmi § 12, imm. 2,Kunngip peqqussutaatigut Kalaallit Nunaannut atuuttumi.Kiisalu piginnittuulernerup ullua taamatullu unissimappat uninnerata ullua nalunaarsorneqassapput. Pineqarpata aningaasaateqarfiit kingusinnerpaamik 5. januar 2022 pilersinneqarsimasut, piginnittuulernermut ulloq nalunaarsorneqarsinnaavoq, piginnittuuinnermut ulluusoq paasineqarsinnaanngippat.

*Imm 2.* Aningaasaateqarfimmi siulersuisunut atatillugu piginnaatitaaffiit nalunaarsorneqassanngillat, taamaallaallu taamatut iliortoqassalluni siulersuisunut ilaasortat ataasiakkaat allatut piginneqataasutut isigineqarpata.

*Imm. 3.* Aningaasaateqarfimmit nalunaarsorneqassapput inuit eqimmattat, aningaasaateqarfiup pilersinneqarnerani taakku soqutigisaat aallaaviusimatillugu, imal. inoqarpat ataasiakkaanik, aningaasaateqarfiup aningaasanik tunniussuinerani iluaquserneqarsimanersut ilisimaneqartinnagit.

*Imm. 4.* Aningaasaateqarfimmi siulersuisut siullermeersumik piginnittuuissutut allanneqartillugit, paasisaq tamanna Erhvervsstyrelsip qarasaasiatigut ingerlatsiviani nalunaarsorneqassaaq. Tamatuma kingorna allannguuttaasut automatiskimik piginnittuuissutut nuunneqassapput.

Kapitali 7

*Piginnittuiusut pillugit paasissutissat* *suliffeqarfiit aningaasarsiornermik ingerlataqartut pillugit inatsisimmi kunngip peqqussutaatigut Kalaallit Nunaannut atuutilersinneqartumi pineqartut*

*Piginnittuiit*

**§ 12.** Suliffeqarfiit aningaaseriviit suliffeqarfiup piginnittuianut tunngasunik paasissutissanik aallissapput, tassunga atatillugu paasissutissat piginnittuiit pisinnaatitaaffiinut tunngassutillit, tak. § 336 a, imm. 1 suliffeqarfiit aningaasarsiornermik ingerlataqartut pillugit inatsisit, kunngip peqqussutaatigut Kalaallit Nunaannut atuutilersinneqartut.

*Imm. 2.* Pisinnaatitaaffiit makkuusinnaapput:

1. Piginneqatigiiffimmi aningaasaliisumi piginneqataasuusut, toqqaannartumik toqqaannanngitsumilluunniit pigineqartut, uani ilaalluni aningaasaatigilerneqarsinnaasut kiisalu inissisimaffii.

2) Atortunik allanik atortoqarluni nakkutilliineq.

**§ 13.** Suliffeqarfiit sillimmasiisarfiusut aamma pensionisiaqarnermut ileqqaarfiit suliffeqarfiup piginnittuiinut tunngassutilinnik pissarsissapput, uani aamma piginnittuiit pisinnaatitaaffianut tunngasut paasissutissat ilanngunneqassallutik, tak. § 23, imm. 3-6, suliffeqarfiit aningaasarsiornermik ingerlataqartut pillugit inatsisit, kunngip peqqussutaatigut Kalaallit Nunaannut atuutilersinneqartut.

*Imm. 2.* Pisinnaartitaaffiit makkuusinnaapput:

1. Suliffeqarfimmi piginneqataaffiit, toqqannartumik toqqaannanngitsumilluunniit pigineqartut.
2. Atortunik allanik atortoqarluni nakkutilliineq

**§ 14.** Suliffeqarfiup piginnittuiit nalunaarsussavai, piginnittuiussuserlu pillugu paasissutissanik Erhvervsstyrelsep qarasaasiatigut ingerlatsivianut nalunaarsussallugit, tak. § 12, imm. 2, imaluunniit § 13, imm. 2. Ulloq piginnittuinngorfik aammalu piginnittuujunnaartoqarsimappat ullua ilanngullugit nalunaarsorneqassapput.

*Imm. 2.* Inuk piginneqataaffeqarpat, taava piginneqataaffia tamakkiisoq taasisinnaatitaanermut pisinnaatitaaffimmi aammalu aningaasaaatit tungaasigut agguataarneqarnera nalunaarsorneqassaaq. Piginninnermut makku ilaapput:

1. Piginneqataaffiit taseqataaffiusinnaasut suliffeqarfimmi pineqartup nakkutigisaani.
2. Piginneqataaffiit pineqartup qularnaveeqqutitut inissitai, piginnittuiup taasisinnaatitaasup uppernarsanngippagu tigunissaanik siunertaqarnini.

*Imm. 3*. Piginneqatigiiffiit suliffeqarfinniit ataqatigiissuneerpata, tamanna aamma nalunaarsorneqassaaq.

*Imm*. 4. Suliffeqarfik piginnittoqanngippat imaluunniit piginnittuii kinaassusersineqarsinnaanngippata, taava suliffeqarfiup aqutsisui piginnittuittut nalunaarsorneqassapput. Tamatuma kingorna aqutsisoqarnerup tungaatigut allannguuteqartoqarpat Erhvervsstyrelsep qarasaasiatigut ingerlatsivianut nalunaarutigineqartunik, tamanna nammineerluni piginnittuiit pillugit paasissutissanut nuutsinneqassaaq.

*Imm. 5.* Suliffeqarfiup Erhvervsstyrelsep qarasaasiatigut ingerlatsivianut piginnittuinnut tunngassutillit paasissutissat erngerluni nalunaarutigissavai, suliffeqarfiup ilisimalerpagu piginnittuinngortoqarsimasoq, tamatumalu kingorna paasissutissat tungaasigut allannguutit nalunaarsorneqartassapput.

Kapitali 8

*Aningaasaateqarfinnut peqatigiiffiillu ilaannut inatsimmi Kunngip peqqussutaatigut Kalaallit Nunaannut atuuttumi, aningaasaateqarfinnik peqatigiiffinnillu piginnittuusut pillugit paasissutissiinerit*

*Piginnittuuissut*

**§ 15.** Aningaasaateqarfiit peqatigiiffiillu pineqartuni piginnittuuissut kikkuunerinik paasiniaassapput ilan-ngullugit taakku piginnaatitaaffii, tak. aningaasaateqarfinnut inatsimmut atatillugu peqqussummi. §§ 3 a aamma 48.

**§ 16.** Aningaasaateqarfiup peqatigiiffiulluunniit piginnittuuissut nalunaarsussavai paasissutissiissutigalugulu piginnittuunerup qanoq Erhvervsstyrelsip qarasaasiatut ingerlatsiviani allanneqarsimasoq, tak. § 15 Piginnittuulernerup ullua taamaattoqarpallu unissimanera aamma nalunaarsorneqassapput.

*Imm. 2.* Aningaasaateqarfimmi peqatigiiffimmiluunniit siulersuisut piginnaatitaaffii pillugit paasissutissat nalunaarsorneqassanngilat, taamaallaallu tamanna pissalluni ilaasortat ataasiakkaat allatut piginneqataavissuusutut nalilerneqarpata.

*Imm. 3.*  Aningaasaateqarfimmit nalunaarsorneqassapput inuit eqimattat, aningaasaateqarfiup pilersinneqarnerani taakku soqutigisaat aallaaviusimatillugit, imal. inoqarpat ataasiakkaanik, aningaasaateqarfiup aningaasanik tunniussuinerani iluaquserneqarsimanersut ilisimaneqartinnagit.

*Imm. 4.* Aningaasaateqarfiup imal. peqatigiffiup Erhvervsstyrelsip qarasaasiatigut ingerlatsivianut piginnittuusunut paasissutissat nalunaarsussavai, aningaasaateqarfimmit peqatigiiffimmiilluunniit paasineqarniariarpat, inuk aaliangersimasoq piginnittuuissutut inississimasoq kiisalu paasissutissiissutaa-simasuni allannguutit allat suulluunniit nutarterneqarlutik nalunaarutigineqartassapput.

Kapitali 9

*Allat aningaasaliissutaat tunngavigalugit aningaasaateqarfiit (truster) assingusumillu ilusiligaasumik pilersitat*

**§ 17.** Trustimik aqutsisup imal. inuk, inatsisit tunngavigalugit assingusumik pilersitami atorfeqartinneqartup, taamatut pilersitap piginnittuii kikkuusut paasiniassavai, taakku piginnaatitaaffiisa suuneri ilanngullugit, anngiortumik aningaasanik akuerisaasunngortitsiniarnermut inatsimmi Kunngip peqqussuteqarneratigut Kallaallit Nunaanni atuuttumi, tak. § 46 a.

**§ 18.** Taaneqartutut aningaasaateqarfimmik aqutsisuusoq imal. taaneqartutut ilusiligaasumik pilersitami atorfeqartup piginnittuiusut pillugit nalunaarsuissaaq aammalu paasissutissiissalluni Erhvervsstyrelsip qarasaasiatigut ingerlatsiviini piginnittuuissutut inissisimaneq qanoq ittuunersoq pillugu, tak. § 17. Piginnittuuissutut inissinnerup ullua tamannalu atorunnaarsinneqarsimappat ullua aamma nalunaarsorneqassapput.

*Imm. 2.* Aningaasaateqarfinnik taaneqartutut ittuni assingusunilu pilersitsisuusut, trustee-t (aqutsisut) imal. protektoriusutut inissisimasut, piginnaatitaaffii pillugit paasissutissanik nalunaarsuisoqassanngilaq, inuit pineqartut allatut piginnittuuissutut isigineqarpata.

*Imm. 3.* Aningaasaateqarfimmik Trust-itut ilusiligaasumik pilersitami aqutsisuusup imal. inuk allatut inatsisit tunngavigalugit pilersitami taamatut atorfeqartinneqartup, nalunaarsussavai inuit, trust-ip pilersinnissaanik pingaarnertut soqutigisaqartuusimasut imal. taamatut inissisimasuusut, tassani inuit ataasiakkaat aningaasaateqarfimmit iluaquserneqartut qanoq aaqqissuussisivigineqarsimanerat suli ilisimaneqanngippat.

*Imm. 4.* Aningaasaateqarfimmik pineqartutut pilersinneqartumi aqutsisuusup inuulluunniit inatsisit atorlugit assingusumik pilersinneqarsimasumi taaneqartutut atorfeqartup piaarnerpaamik piginnivittuusut kikkuunerini nalunaarsussavai paasiguniuk kina piginnittuiusoq taamatullu aamma nalunaarsukkat aallaavigalugit paasissutissiissutit iluini allannguutit suullunniit allannguuteqarpata nalunaarsussallugit.

Kapitali 10

*Inatsisit tunngavigalugit inunnik tunngaviusumik nalunaarsuinissaq kiisalu trust-it allatullu assingusumik aaqqissuussat*

*Inuit inatsisilerinermik tunuliaqutaqartut*

**§ 19.** www.virk.dk Erhvervsstyrelsip immineq sullissivia aqqutigalugu inunnik inatsisilerinermik tunuliaqutaqartunik nalunaarsuineq, tak. Namminersorlutik Oqartussat nalunaarutaat nr. 23, 22. december 2017-imeersoq qitiusumik suliffeqarfinnik nalunaarsuiffimmi § 4-mi allassimasut naapertorlugit, tamannalu minnerpaamik makkuninnga ersersitsissaaq:

1) Suliffeqarfiup aqqa.

2) Suliffeqarfiup sulerisuunera saniatigullu ingerlataqarpat sunik ingerlataqartuunera.

3) Suliffeqarfiup najugaqarfia.

4) Suliffeqarfiup ilusiligaanera.

5) Aallartiffia.

6) Taamatut pisoqarsimappat ulloq uniffia.

7) Soqutigisaqaqatigiffittut kommanditselskab-itullu ingerlanneqartunut atatillugu piginnittuuissunik nalunaaruteqarneq, piginnittuiillu piginnaatitaaffii ilanngullugit, suliffeqarfiup inatsit malitassarisaa naapertorlugu nalunaarsorneqassapput. Pineqartuni akisussaasuusut aqqi, sulliffeqarfimmi suuneri, inuttut normui imal. suliffeqarfittut normui (CVR nr.), takuulli § 26 aammalu najugaqarfigisat, nalunaarsorneqas-sapput.

*Imm 2.* Inunnut inatsisilerinermik tunuliaqutartunut atatillugu piginnittuuissut pillugit paasiniaanerit nalunaarsuinerillu, suliffeqarfiup inatsisit tunngavigisassai naapertorlugit pissaaq, tak. § 4, § 5, aamma §§ 8 - 16.

*Trustit allatullu inatsisit aallaavigalugit assingusumik ilusiligaasumik pilersitaasut*

**§ 20**. www.virk.dk Erhvervsstyrelsip imminut sullissiviani inunnik inatsisilerinermik tunuliaqutaqartunik aqutsisunik nalunaarsuineq, tak. Namminersorlutik Oqartussat nalunaarutaat nr. 23, 22. december 2017- imeersoq qitiusumik suliffeqarfinnik nalunaarsuiffimmi § 4 naapertorlugu, minnerpaamik makkuninnga ersersitsissaaq:

1) Suliffeqarfiup aqqa.

2) Suliffeqarfiup sulerisuunera saniatigullu ingerlataqarpat sunik ingerlataqartuunera.

3) Suliffeqarfiup najugaqarfia.

4) Suliffeqarfiup ilusiligaanera.

5) Ulloq aallartiffia.

6) Taamatut pisoqarsimappat ulloq uniffia.

7) Tamakkiisumik akisussaasutut peqataasut pillugit paasissutissiissutit. Tak. § 26.

*Imm. 2.* Trustimik aqutsisup imal. inuup, inatsisit tunngavigalugit assingusumik pilersitami atorfeqartinneqartup, taamatut pilersitap piginnittuii kikkuussut paasiniassavai, taakku piginnaatitaaffiisa suuneri ilanngullugit, anngiortumik aningaasanik akuerisaasunngortitsiniarnermut inatsimi Kunngip peqqussuteqarneratigut Kalaallit Nunaannut atuuttoq naapertorlugu nalunaarsussavai, takukkit §§ 17 aamma 18.

Kapitali 11

*Tamanut atuuttumik nalunaarsuinerit avammullu nalunaarutiginninnerit*

*Erhvervsstyrelsip imminut sullissiviliaanik www.virk.dk-mik atuineq*

**§ 21**. Una nalunaarut naapertorlugu nalunarsuinerit aammalu nalunaarutigineqarsimareersut iluini allannguinerit, una nalunaarut malillugu nalunaarsorneqarsimasut, Erhvervsstyrelsimut nalunaarutigine-qassapput aqqutigalugu www.virk.dk.

*Imm. 2.* Nalunaarutiginninnerit Erhvervsstyrelsemit erngertumik aaliangiiffigineqarsinnaapput digitaliusumik imal. pineqartoq suliatut nalinginnaasutut pappialalersugaasutut suliassanngortinneqarsin-naavoq. Tassani Erhvervsstyrelsi aaliangiisuussaaq, allaffissornikkut suliaq nalinginnaasumik suliarineqas-sanersoq. Nalunaarutiginnittoq suliaq naammassineqarpat ilisimatitsissuteqarfigineqassaaq.

*Imm. 3.* Nalunaarsuineq pereerpat, tamanna uppernarsarlugu nalunaarutiginnittumut tusarliunneqassaaq aammalu inatsisit malillugit piginnittuusut piginnittuiusullu nalunaarfigineqassallutik. Nalunaarsuineq §§ 2 imal. 7 tunngavigalugit ingerlanneqarsimappat, taava uppernarsaasiineq aamma piginneqatigiiffimmut aningaasaliisuusumut suliffeqarfimmulluunniit nalunaarutigineqassaaq.

**§ 22**. Arlaannik peqquteqartumik nalunaarutiginninneq imminut sullississut aqqutigalugu ingerlanneqarsinnaanngippat, taava immersugassiaq (selskabsblanket) atorlugu www.virk.dk-mut nassiussisoqassaaq.

*Imm. 2.* Immersugassaq pineqartoq uppernarsaatit ilanngullugit digitaliusumik Erhvervsstyrelsimut ingerlatinneqassaaq.

*Imm. 3.* Immersugassiap imarisaani allannguutit arlaqartut allanneqarsimappata, taava ataatsikkut nalunaarsuineq pisinnaavoq imal. pineqartut ataasiakkaarlugit nalunaarsorneqarsinnaallutik.

**§ 23**. Nalunaarutiginninnerup, tak. § 21, imminut sullississummi www.virk.dk-mi allassimasut piumasarineqartut naapertuisumik malissavai.

*Imm. 2.* Imminut sullissivimmut iserniaraanni iserniartup isissutissatut pigisaa atorneqassaaq imal. Nem ID atorlugu iserneq ingerlanneqassalluni, allatulli iliuuseqarnissaq pisussanngussaaq Erhvervsstyrelsi taamatut aalisangiussippat.

*Imm. 3.* Erhvervsstyrelsi arlaatigut imminut sullissivimmik atornerluisoqarsimasoq pasitsaakkuniuk taava atuisup isersinnaanera erngertumik mattutissavaa.

**§ 24**. Nalunaarutiginnittutut suliffeqarfik, trusti, alla imal. inuk, suliffeqarfimmit, trust-imit allamilluunniit piginnaassusiligaasoq, isersinnaavoq nalunaarutigalugillu nalunaarsuinermik pisussaatitaaneq tunngavigalugu paasissutissiissutaasimasut, tak. § 21 aamma 22 tamanna pisinnaavoq suliffeqarfik, aningaasaateqarfik (trusti) allatulluunniit inatsisit tunngavigalugit aaqqissuussaq inulluunniit pineqartillugit:

1) Atuisinnaasutut Erhvervsstyrelsimit akuerineqarsimappat,

2) Erhvervsstyrelsimik isumaqateqarsimappat, taannami imminut sullississummik www.virk.dk-mik aqutsisuummat, imaluunniit

3) digitaliusumik ilisarnaammik NemID-milluunniit Erhvervsstyrelsimit akuerineqarsimasumik atuippat,

*Imm. 2.* nalunaarutiginnittoq suliffeqarfiuppat, taava nalunaarutiginninnermi taassuma suliffeqarfittut normua (CVR normua) ilaanngunneqassaaq.

*Imm. 3.* Inussutissarsiornermut tunngasumik suliffeqarfimmik pilersitsisoqarsimanermik nalunaarutiginnittoqassappat, nalunaarutiginnittup uppernarsassavaa eqqartuussissuserisuunini, akuerisaasumik kukkunersiuisuunini imal. anngiortumik aningaasanik akiuinermi nalunaarsuivimmi allanneqarsimasuunini, taannami piginneqatigiiffinnik, suliffeqarfinnik inatsisilerinermillu tunuliaqutaqarluni pilersitsinerni nalunaarsuisuummat.

*Nalunaarutiginnittup akisussaaffii*

**§ 25**. Inuit inatsisitigut tunngavinnut attuumassuteqartut, aningaasaateqarfiit (trustit) allatulluunniit assingusutut pilersitani inissisimasut nalunaarutiginnittussamik piginnaassusiliisinnaapput inatsisit tunngavigalugit inuk sinnerlugu fuldmægtigitut aammalu www.virk.dk aqqutigalugu nalunaarsuinissamut piginnaassusilerneqarnikkut.

*Imm. 2.* Pissutsinik nalunaarsuisuut nalunaarutiginnittoq, Erhvervstsytyrelsip qarasaasiakkut imminut sullississusiaanik atuinermi, akisussaasuuvoq uppernassassallugu taamatut iliornini inatsisit malillugit tunngavissaqartumik pimmat, taassumalu ataani piginnaatitsissummik peqarami tamanna ilumut atuuttuummat uppernarsarlugu.

*Imm. 3.* Imm. 2 aamma § 3 naapertorlugit piginnittuussutsinik pigisaqarnermut atatillugu paasissutissanik nalunaarsuineq atuuppoq, taaneqartunik, tak. § 3, nalunaarsuineq piginnittumit imminermit nalunaarsorneqanngippat, taava tamanna pissaaq piginnaatitsissut atorlugu, taannalu ilanngunneqassaaq, uppernarsaaserlugu nalunaarutiginnittuusoq piginnittuusoq sinnerlugu nalunaarutiginnissinnaatitaammat.

*Inunnik ”piviusunik” inunnillu inatsimmik tunuliaqutaqartumik inissisimasunik suliffeqarfimmut il.il attuumassuteqartunik nalunaarsuinissaq*

**§ 26**. Pineqartutut suliffeqarfinnut, aningaasaateqarfinnut (trustinut) peqatigiiffinnut allanullu assingusumik tunngaveqartumik pilersinneqarsimasunut attuumassuteqartunik piginnittuusunik nalunaarsuinerit suliarinerini ilanngunneqassapput piginnittuusut tamakkiisumik aqqi, sumi inunngorsimaneri, najugaqarfiisa sumiinneri, piginneqatigiiffimmi qanoq inissisimaneri, suliffeqarfiup CVR normua pineqartullu najugaqarfia.

*Imm. 2.* Inuk inuttut normumik peqanngippat imal. tunuliaqutigisaa CVR normoqanngippat, taava ataani allanneqartut paasissutissiinermi ilanngunneqassapput:

1) Inuk inuttut normumik peqanngippat taaava nalunaarsuinermut atatillugu allanneqassapput inuup inuuia, sumi inunngorsimanera, suiaassusia, pasnormua pas-illu sumi sananeqarsimanera kiisalu taamaattoqarpat ilanngunneqassallutik inuup nunagisamini akileraartarnermut atatillugu ilisarnaatigisaa. Nalunaarutiginninnermilu pineqartup assinga eqqortoq ilanngunneqassaaq.

2) Inuit CVR normumik peqanngitsut pineqartillugit, piginneqatigiiffiup nalunaarsorsimanera, nalunaarsuinermilu normua ilanngunneqassapput kiisalu peqarpat pineqartup nunagisamini akileraartarnermini ilisarnaataa paasissutissiissutigineqassalluni. Nalunaarutiginninnermilu ilanngunneqassaaq pineqartumut pisortatigoortumik uppernarsaasiussaq qaammatinit pingasunit nutaannginnerunngitsoq, takutitsisoq pineqartoq inatsisitigut uppernarsagaasumik nunami nalunaarsugaasoq.

*Erhvervsstyrelsip IT-atigut avammut saqqummiussineq*

**§ 27**. Aningaasaliissutit annertuut piginneqataanermullu tunngasut §§ 2 aamma 7 tunngavigalugit nalunaarsugaasut Erhvervsstyrelsip IT-atigut avammut nalunaarutigineqartarput, tak. piginneqatigiiffinnut inatsimmi § 58, imm. 3, Kunngip peqqussutaatigut Kalaallit Nunaannut atuuttussanngortitaasoq aammalu tak. § 15 f suliffeqarfiit ilaannut inatsit atuuttoq Kunngip peqqussutaatigut Kalaalllit Nunaannut atuuttussanngortitaasoq.

*Imm.* 2. Piginneqataassutsit pillugit paasissutissat § 3, imm. 1 aamma 3 tunngavigalugit nalunaarsugaasut, avammut saqqummiunneqarneq ajorput, taamaallaallu oqartussaasunut ingerlatinneqassallutik, tak. piginneqatigiiffinnut inatsimmi § 57 a, imm. 5, Kunngip peqqussuteqarneratigut Kalaallit Nunaannut atuuttunngortitaasoq.

*Imm. 3.* Piginnittuiit pillugit paasissutitssat §§ 5, 9, 11, 14, 16, 17, 18, 19 aamma 20-mi nalunaarsorneqartut Erhvervsstyrelsep it-kkut aaqqissuussaaneranut ilanngunneqassapput, tak. § 58 a, imm. 9, suliffeqarfiit pillugit inatsimmi, kunngip peqqussutaatigut Kalaallit Nunaannut atuutilersinneqartukkut, § 15 g, imm. 9, aningaasaateqarfiit aamma peqatigiiffiit ilaat pillugit inatsisimmi, kunngip peqqussutaatigut Kalaallit Nunaannut atuutilersinneqartukkut, § 21 a, imm. 8, aningaasaateqarfiit aamma peqatigiiffiit ilaat pillugit inatsisimmi, kunngip peqqussutaatigut Kalaallit Nunaannut atuutilersinneqartukkut, § 23, imm. 10, aamma § 336 a, imm. 8, suliffeqarfiit aningaasarsiornermik ingerlataqartut pillugit inatsisimmi, kunngip peqqussutaatigut Kalaallit Nunaannut atuutilersinneqartumi, § 4 Namminersorlutik Oqartussat nalunaarutaanni nr. 23, 22. December 2017-imeersumi Qitiusumik Inuit Allattorsimaffiannut nalunaarsuineq, aamma § 3 a, imm. 8, aningaasaateqarfiit aamma peqatigiiffiit ilaat pillugit inatsisimmi, kunngip peqqussutaatigut Kalaallit Nunaannut atuutilersinneqartumi.

**§ 28**. Kikkulluunniit piginnittuiusut aqqinik paasiniaasinnaatitaapput ilanngullugit qaammat inuuffik, ukioq inuuffik, sumiuuneq nunalu najugaqarfigisaq kiisalu piginneqataanermut atatillugu tamatuma qanoq ilusiligaanera qanorlu piginnaatitaaffeqarneq, takuulli imm. 2.

*Imm. 2.* Paasissutissiissutit, tak. imm. 1, Qitiusumik Suliffeqarfinnik nalunaarsuiffimmi ilaanngitsut, Erhvervsstyrelsimut saaffiginninnikkut piniarneqarsinnaapput, takuulli § 29.

**§ 29**. Erhvervsstyrelsi tamakkiisumik ilaannakuusumilluunniit piginnittut pillugit avammut paasissutis-siissuteqanngissinnaavoq, taamatut iliornermi piginnittuusoq ulorianartorsiulersinneqarsinnaappat salloqit-tarneqarnissamut, qimarngunneqarnissamut, naqisimannilluni aningaasanik pissarsiffiginiarneqarnissamut, peqqarniisaarfigineqarnissamut allatulluunniit iliuuseqarfiginiarneqarsinnaanermut. Piginnittuuissoq ukiukitsuuppat imal. imminut oqartussaaffeqarani, taava aamma avammut nalunaarutiginninnissaq avaqqunneqarsinnaavoq.

*Imm. 2.* Erhvervsstyrelsi oqartussaaffitsigut allatigut oqariartuutinik piniarsinnaavoq imm. 1 naapertorlugu aaliangiitinnani.

*Imm. 3.* Anngiortumik aningaasanik ingerlasunik misissuinermi allattoqarfik allallu oqartussaasutut ingerlatsiviit kiisalu aningaaserinermik ingerlataqarfiusut anngiortumik aningaasanik ingerlatsinermut inatsimmut attuumassuteqartut, avammut nalunaarutiginninnissamut ilaanngitsut pillugit Erhvervsstyrelsimut saaffiginninnikkut paasiniaasinnaatitaapput, tak. imm. 1.

Kapitali 12

*Aaqqissuussinerit atuutsitsinerillu*

*Aaqqissuussinerit*

**§ 30.** §§1, 2, 5 – 7, 9, 11, 14, 16, 17, 18, 19, imm. 1 og 20, imm. 1 unioqqutinneqarpata akiligassitsinnermik kinguneqartinneqarsinnaavoq.

*Atuutitsinerit*

**§ 31.** Nalunaarut atuutilissaaq [DATO] ulloralugu.

*Imm. 2.* Paasissutissanik siullernik nalunaarutiginninneq, tak. §§ 5, 7, imm. 1, 9, 11, 16, 18 aamma 19, kingusinnerpaamik 31. juli 2022 pereersimassaaq.

*Imm. 3.* Paasissutissanik siullernik nalunaarutiginninneq, tak. § 14, ulloq (DATO) nallertinnagu pereersimassaaq.

*Imm. 4.* Pequssut nr. 2704, 28. december 2021-imeersoq naapertorlugu Kalaallit Nunaannut atatillugu Erhvervsstyrelsimi piginnittut pillugit nalunaarsuinermut avammullu saqqummiussisinnaanermut tunngasut atorunnaarsinneqarput.

*Erhvervsstyrelsen, ulloq* [DATO] *2022*

Henning Steensig

/ Søren Corfixsen Whitt